Intervjuguide

**1 Intro**

1. Hvilken stilling har du ved Sykehuset Telemark (heretter kalt STHF)? Somatikk eller psykiatri?
2. Hvor lenge har du jobbet i stillingen?
3. Har du hatt andre stillinger, eventuelt hva?
4. Har du en utdannelse innen yrket ditt (der dette er relevant)?

**2 Organisering av arbeidshverdagen**

1. Hvordan vil du beskrive en **typisk arbeidshverdag**?
2. Hvor mye **tid** bruker du **på administrative oppgaver** i løpet av en typisk arbeidshverdag?
3. Hvordan håndterer du en **tung arbeidsbelastning** og **flere oppgaver** samtidig?
4. Hvordan **organiserer** du dine **arbeidsoppgaver** for å sikre **effektivitet**?  
   Har du noen spesifikke **teknikker** eller **verktøy** for tidsstyring som du finner spesielt nyttige?  
   **Prioriteringskriterier?**

**3 Manglende klarhet i oppgaver og ansvar**

1. Føler du deg tilstrekkelig **opplært og utrustet** til å håndtere dine oppgaver effektivt?
2. Opplever du noen ganger **usikkerhet** rundt hva som forventes av deg i dine oppgaver?  
   Hvordan **håndterer** du stiuasjoner der ansvarsområder eller oppgaver ikke er tydelig definert?

**4 Selvbestemmelse i oppgaver**

1. Opplever du en høy grad av **selvbestemmelse/autonomi** i hvordan du organiserer din arbeidshverdag?   
   Hvordan?
2. Tenker du at **du selv** kan gjøre noe i egen arbeidshverdag for å **forbedre/ effektivisere**?
3. Tenker du at **ledelsen/ organisasjonen** kan utføre noen **endringe**r eller legge til rette for at du skal bli mer effektive?   
   Ser du områder der det er behov for mer ressurser eller opplæring for å redusere unødvendig tidsbruk?
4. Hvilke **tiltak** vil være til **forbedring** for deg som ansatt/leder?

**5 Manglende tilgang til nødvendige ressurser:**

1. Opplever du noen ganger **manglende tilgang** til nødvendige ressurser eller verktøy for å utføre dine oppgaver?
2. Hvordan **håndterer** du situasjoner der du mangler nødvendige ressurser for å fullføre oppgavene dine?

**6 Tidstyver – forstyrrelser og distraksjoner**

1. Hva opplever du som leder/ansatt som **lite effektiv/dårlig bruk** av din tid?
2. Hva tenker du når du hører begrepet **“tidstyver”?** *(Oppgaver, forstyrrelser, distraksjoner osv.)*
3. Vil du si at **du opplever tidstyver** i ditt daglige arbeid?   
   I såfall, hva er de **vanligste utfordringene** du møter når det gjelder å bruke tiden din effektivt?
4. Dersom du opplever en del tidstyver, hvordan **håndterer** du dem? (hvilke oppgaver må du forskyve?)  
   *(Eksempelvis prioritere ad-hoc oppgaver fremfor planlagte oppgaver?)*
5. Har du noen strategier for å minimere effekten av forstyrrelser på din produktivitet?

**7 Organisasjonens arbeid mot tidstyver**

1. Har du observert at **organisasjonen** har **tatt tak** i noen av disse tidstyvene/ reduserer ineffektiv tidsbruk?   
   Hvordan/ med hvilke virkemidler forsøker de å redusere ineffektiv tidsbruk?
2. Hvilke **tiltak** tenker du **organisasjonen** kunne gjort for å **forbedre/ effektivisere/ fjerne** tidstyver?
3. Har du noen oppfatning av at **organisasjonen jobber** med **å etablere praksis/rammer** på tvers av organisasjonen for å bedre tidsbruken? *(Eksempelvis faglighet på tvers av klinikken etc..)*  
   Eksempler?
4. Rent organisatorisk, når det gjelder dine oppgaver - hva tenker du at organisasjonen/yrket ditt/ditt fagområde bør ha **fokus** på i fremtiden for å håndtere tidstyver?

**8 Ledelsespraksis og kommunikasjon:**

1. Hvordan opplever du lederens rolle i å støtte effektiv tidsbruk og redusere tidstyver på arbeidsplassen?
2. Ser du noen muligheter for forbedring når det gjelder kommunikasjon og ledelse for å fremme effektiv tidsbruk?

**9 Administrative krav**

1. Hvordan opplever du balansen mellom kravene til **administrativ effektivitet** og **kvaliteten** på det arbeidet du utfører?
2. Hvordan ser du på **betydningen** av **faglige standarder** **og praksiser** i forhold til administrativ effektivitet på sykehuset? *(Eks. Kvalitetssikringssystemet ved STHF?)*
3. Hvordan håndterer du eventuelle **konflikter** mellom å **følge etablerte retningslinjer** og å **utøve best praksis** i hverdagen? *(Eks tungvinne prosedyrer utgår, skaper egen metode)*

**10 Profesjonslogikk**

1. Hvordan påvirker **normer, verdier og og praksiser** innenfor din **profesjonelle gruppe** din daglige arbeidstidsbruk?
2. Innenfor din profesjon: Hva er ansett som **legitimt** og ikke med tanke på bruk av tiden på best mulig måte?  
   (normer, verdier, praksiser, profesjonelle identitet)
3. Hvordan sikrer du at du holder deg **oppdatert** på ny forskning og beste praksis innenfor ditt fagfelt, samtidig som du **møter kravene** til administrativt arbeid?

**11 Krav fra ledelse og organisasjon**

1. Hvordan påvirker **ledelsesstrategier** og **beslutningsprosesser** din arbeidstidsbruk og effektivitet?
2. Hvordan **balanserer** du **krav** fra ledelsen med utøvelsen av din profesjonalitet/ ditt yrke?

**12 Støtte og samarbeid**

1. Hvordan påvirker dine **profesjonelle nettverk** og **kollegiale relasjoner** arbeidet ditt på sykehuset? *(Eksempelvis kontakt med andre kollegaer, faglig fellesskap, erfaringsdeling)*
2. Hvordan opplever du **kommunikasjonen** mellom dine **kollegaer**/ evt **ulike avdelinger** på sykehuset?   
   Påvirker dette din arbeidsdag med tanke på tidsbruk?   
   Forbedringspotensiale mht å redusere tidstyver?
3. Opplever du at det er etablert en slags **“bransjestandard”** for ditt yrke på din arbeidsplass? *(Eksempelvis implisitte måter å håndtere oppgaver på etc).*
4. Føler du deg støttet av kollegene dine og ledelsen når det gjelder å håndtere arbeidsoppgavene dine?
5. Ser du noen muligheter for å forbedre samarbeidet og støtten på arbeidsplassen for å fremme effektiv tidsbruk?

**13 Teknologi**

1. Hvordan bidrar **teknologiske verktøy** og **systemer** til din arbeidsflyt?
2. Har du noen **utfordringer** eller **frustrasjoner** knyttet til bruk av teknologi som påvirker din effektivitet på jobben?

**14 Institusjonelle faktorer**

1. Hvordan påvirker sykehusets **strukturer (**hierarkier, organisatoriske regler og prosedyrer) din daglige arbeidspraksis?
2. Hvordan påvirker sykehusets **kultur og verdier** din tilnærming til pasientbehandling/ samarbeid med kolleger
3. Hvordan håndterer du eventuelle **endringer** fra organisasjonens side som påvirker din egen arbeidstid/tidsbruk?  
   *(Dette kan være å tilpasse deg mht endring i struktur, kultur, lederstil, nettverk og relasjoner, nye regler og lovverk som krever ny arbeidsmetodikk, kunnskapsdeling på tvers av organisasjonen, kommunikasjonsformer med mer).*
4. Opplever du selv, subjektivt, at det ligger forventninger til hvordan du skal **støtte** opp under **praksis** som du selv er **uenig** i?

**15 Innovasjon og endring**

1. Har du observert at organisasjonen gir etter for endring på bakgrunn av **press** fra eksternt hold? At de **adopterer eller henter praksis** fra andre helseforetak eller lignende organisasjoner innen helse? (Helsedirektoratet, Helse Sørøst).  
   *(Eksempelvis best praksis fra andre helseforetak, nye arbeidsturnuser, innføring av ny teknologi, forbedringsprosjekter som innføres via HSØ osv*)  
   Eventuelt **hva** og **hvordan**?
2. Hvordan tror du organisasjonen kan **tilpasse seg endringer** i institusjonelle forhold *(struktur, kultur, lederstil, nettverk, faglighet og kunnskapsdelling, kommunikasjon osv)* for å forbedre effektiviteten?
3. Hvilke **initiativer** eller **innovasjoner** tror du kan bidra til å fremme effektiv tidsbruk på sykehuset? Eller for deg som ansatt?